Leerlinge help om armes te voed | News24
Leerlinge help om armes te voed
LEERLINGE aan die Laerskool Wrenchville het die afgelope Saterdag (11/06) ’n voorlegging aan verskeie beoordelaars op die Youth Citizen Action Programme -kompetisiedag (YCAP) gedoen. Hulle het as deel van hul projek, Sharing is Caring, nie-bederfbare kos ingesamel en het sodoende tien gesinne gevoed. Foto: Verskaf
LEERLINGE aan die Laerskool Wrenchville het die afgelope Saterdag ’n voorlegging aan beoordelaars op die Youth Citizen Action Programme-kompetisiedag (YCAP) gedoen en hul voorlegging was so goed, dat hulle gekies is om die John Taolo Gaetsewe-distrik in ’n komende kompetisie te verteenwoordig.
Die YCAP-2016-groep se tema vir 2016 is Sharing is Caring. Leerlinge van die YCAP-groep van die skool moes nie-bederfbare kos insamel. Hulle wou mense in die gemeenskap help wat in nood verkeer. Ná hul insamelings was hulle in staat om tien gesinne te voed.
Sou hulle suksesvol in hul program en die komende kompetisie wees, sal hulle die JTG-distrik op nasionale vlak verteenwoordig.